
«Wasted Land». Concepte i direcció: Ntando Cele. Interpretació: Ntando Cele, Brandy Butler, Françoise Gautier, Angela Kerrison. Composició i direcció musical: Wael Sami Elkholy. Beats: by Soukey. Vestuari: Rudolf Jost. Col·laboració artística i tècnica: Sandro Griesser. Col·laboració dramatúrgica: Raphael Urweider, Davide-Christelle Sanvee. Ajudantia de direcció: Joëlle Antonie Gbeassor. So: Janyves Coïc. Il·luminació: Demian Jakob. Vídeo: Janosch Abel, Nicolas Gerlier. Utillatge i construcció de l’escenografia: Théâtre Vidy-Lausanne. Regidoria: Nelly Chauvet. Responsable de la il·luminació: Cassandre Colliard. Responsable del so: Marc Pieussergues. Agraïments: Isabel Gygax, Ueli Kempter, Patricia Kafwamba Oguey, Payal Parekh. En coproducció amb De Singel, Bonlieu scène nationale Annecy, Maison Saint-Gervais Genève, LAC Lugano Arte e Cultura, Festival NEXT, Dampfzentrale Berne com a part del Franco-Swiss Interreg Project No. 20919, LACS, Annecy-Chambéry-Besançon-Geneva-Lausanne. Amb el suport d’Expedítion Suisse, Kultur Stadt Bern, Swisslos - Kultur Kanton Bern, Ernst Göhner Stiftung, Pro Helvetia, Corodis, Loterie romande, Burgergemeinde Bern, Fonds de dotation Porosus, Migros-Kulturprozen, Landis & Gyr Stiftung Stiftung, Schweizerische Interpretenstiftung. Amb la col·laboració de Residenz Schauspiel Leipzig. Direcció: Ntado Cele. Festival Grec 2026. Sala Fabià Puigserver, Teatre Lliiure Montjuïc, Barcelona. Del 10 a l'11 de juliol 2026.

Ni rastre de les terres gastades

El poeta, dramaturg i crític estatunidenc Thomas Stearns Eliot, conegut amb el nom literari de T.S. Eliot (San Luis, Misuri, 1888 - Londres, 1965), va publicar «The Waste Land» el 1923, «La terra gastada», en la versió catalana. Considerat un dels poemes emblemàtics del segle XX, Eliot hi reflecteix, després de la Primera Guerra Mundial, el desengany que es va apoderar de la societat occidental, cosa que Eliot exposa amb una reflexió sobre el sentiment de la pèrdua, el trencament i la decadència.


En aquesta tesi es basa la part cantada i musical d'aquest espectacle de l'artista multidisciplinar sud-africana Ntando Cele (Durban, Sud-àfrica, 1980) que li serveix també per adoptar una part del títol que va fer cèlebre T.S. Eliot el 1923, «Wasted Land» o «Terra perduda», o «Terra gastada», si respectem la versió catalana de Joan Ferraté.


Si no volem fer teatre, podem fer performances. I això és el que fa Ntando Cele, que presenta també dins el Grec'26 un altre espectacle, però de petit format, «SPAfrica», al Centre de les Arts Lliures de la Fundació Joan Brossa.


Aquí, en aquesta «Terra perduda» o «Terra gastada», la performance s'ha menjat una part davantera de la grada del Teatre Lliure com a escenari amb una estesa de piles de roba usada que farien l'alegria de les botigues d'Humana i que afavoreixen una escenografia acolorida que va ampliant el seu cromatisme gràcies a una profunda il·luminació al servei també d'un videomapatge que transporta els espectadors a un paratge erm, rogenc, cremat, apocalíptic —llàstima de no afegir-hi uns fotogrames actualíssims de les Gavarres ennegrides—, justificació de la denúncia que Ntando Cele vol fer amb la seva performance: “El món que deixem com a llegat és un munt de fems”.


Per a Ntando Cele, el capitalisme, la globalitat, el culte a la moda i la bogeria del consum han generat un planeta encatifat de residus, amb molts dels quals no se sap ben bé què s'hi pot fer, i que ha portat a l'enriquiment del món occidental a costa de l'explotació i la pobresa de l'Àfrica.


L'artista sud-africana Ntando Cele, que té fixada la seva residència a la capital Suïssa de Berna, barreja la música, el teatre, el discurs performatiu, el presumpte humor subtil —el fet és que l'auditori no hi acaba de connectar— i un missatge de denúncia que a l'hora del fosc —després d'una hora justa d'espectacle— diria que deixa bona part dels espectadors amb el mateix escepticisme amb el qual hi han entrat, tret d'alguns espontanis que, a peu dret, demostren que han vibrat amb les sentències llençades per la companyia —a Ntando Cele l'acompanyen tres actrius-cantants—, en un muntatge segurament carregat de bones intencions, però de resultat global més aviat feble, desconcertant, decebedor i pendent que el “colonialisme dels residus” promès a «Wasted Land» es manifesti més teatralment del que s'hi manifesta.


La noble ideologia ecologista es mereix tots els respectes del món, esclar que sí. La sostenibilitat és tan urgent com el pa que ens mengem. Però els espectadors de teatre també es mereixen tots els respectes del món. I si se li promet música, humor i performance a dojo, com passa amb les criatures, estaria bé que se li oferís música, humor i performance a dojo. A les criatures i als espectadors, no els prometis si no els dons. Música, humor i performance són tres qualitats que, a «Wasted Land», hi són només de passada, amb algunes accions excessivament parsimonioses, algunes altres massa repetitives i algunes altres més que arriben a ratllar la ingenuïtat.


«Wasted Land» té un registre de sàtira apocalíptica sobre l'emergència climàtica. Es basa en el que anomena “colonialisme dels residus”. I en els únics moments més suggerents de l'espectacle, ho il·lustra amb cançons de protesta, adaptades pel músic i compositor egipci Wael Sami Elkholy i amb la veu de les tres actrius cantants que, en un moment donat, volen escalfar l'auditori pujant fins i tot a les grades per esbandir la seva aparent fredor sense que se n'acabin de sortir.


I és que, atenent la filosofia dels festivals d'estiu, on tot és possible —i encara més si les propostes vénen avalades amb l'etiqueta d'internacional per haver donat la volta a una part del món—, no ha d'estranyar que es repesqui aquell vell costum tan esnob i deixat de banda com era “épater le bourgeois”.


Aquí, l'artista sud-africana Ntando Cele el que pretén “èpater” és els simpatitzants de la religió universal de l'ecologia ni que, després, a la sortida, els que l'han aplaudit a cor què vols, facin una comanda digital a Amazon i la paguin amb l'IPhone d'última generació, fabricat amb materials explotats a les comunitats empobrides de les anomenades “terres rares” que, parodiant el títol de Ntando Cele i el de T.S. Eliot, van camí de ser també molt aviat  ”les terres gastades”.

Andreu Sotorra. Clip de Teatre, 11 juliol 2026
¿És abril el mes més cruel del calendari?


Permeteu que comenci amb una nota, diguem que frívola, a l’hora de parlar d’un espectacle que, malgrat la seriositat dels temes abordats, també es permet els seus tocs frívols: sembla ser que l’humor és un element que sempre fa acte de presencia a les propostes escèniques de Ntando Cele, la seva creadora.


Anem a la frivolitat. De ben segur que si sou persones tan aficionades al teatre musical com ho sóc jo mateix, és ben possible que el nom de  T.S. Eliot el vinculeu directament al cèlebre musical d’Andrew Lloyd Webber, Cats, objecte ara mateix, per cert, d’un doble revival tant als escenaris de Broadway com als londinencs. Si els gats tenen set vides, aquest tan popular musical promet superar el record.


I és que va ser Eliot qui, el 1939 publicà el deliciós poemari dedicat als nostres més domèstics felins que tanta popularitat arribarien a aconseguir. Però de ben segur que, quan l’acadèmia sueca li va concedir el Premi Nobel vuit anys més tard, no ho va fer tant pensant en aquells gatets tan humans, com en aquell desolador cim de la poesia anglosaxona escrit sota els efectes de la depressió nerviosa, la crisi matrimonial i les tràgiques conseqüències de la  recent finalitzada Primera Guerra Mundial al qual li va posar el ben gràfic títol de The Waste Land.


I si entre els estudiants anglesos és ben difícil trobar algú que no conegui tan magna obra poètica, resulta gairebé impossible que cap anglès mínimament lletraferit no recordi l’emblemàtic vers inicial del poema, aquell en el qual se sentencia: “Abril és el mes més cruel, perquè engendra liles a la terra morta, tot barrejant memòria i desig”.

Però, si li donem la volta a la crueltat d’aquest mes d’abril en el qual la nova vida brolla d’una terra aparentment erma alimentada pels cadàvers físics o immaterials dels que reposen en ella i ens ho mirem tot des de la perspectiva dels canvis climàtics, ara potser ja no sabem quin és el mes més cruel, perquè les coses semblen estar una mica esvalotades.

I això, ja ens porta directament cap a l’espectacle que Cele ha presentat a casa nostra tot just dos dies després d’haver-nos deixar força admirats amb aquell altre SPAfrica, creat mà a mà amb Julian Hetzel i vist al Centre de les Arts Lliures.

I certament, la comparativa inevitable no li ha estat en aquest cas gens favorable a una Cele que, servint-se en algun cas de resolucions similars, mantenint el mateix tipus d’irònica denuncia embolcallada de trets del ja esmentat cruel humor i lliurant-se també per moments als sempre engrescadors interludis musicals, exhibeix aquí una molt més limitada creativitat, i una decebedora tendència a caure en el discurs obvi, deixant una mica en segon  pla la malícia paradoxal exhibida a l’altra proposta.


Escènicament parlant, la terra erma d’una Cele que desaprofita en excés les possibilitats que li oferia el referent literari, es mou per territoris no solament més simplificadament discursius, sinó també menys imaginatius. La malbaratada  presència de tres companyes de desventurades aventures, enlloc de donar-li més ales al muntatge, més aviat aconsegueix que passin més grupalment desapercebudes les qualitats interpretatives de la creadora.

Les metafòriques muntanyes de roba que ens recorden el malbaratament de recursos que suposa voler estar vestint sempre a la moda encara que aquesta canviï d’un dia per l’altre, les tenim ja molt vistes en altres espectacles amb una temàtica similar. I les certament brutals imatges videogràfiques dels immensos abocadors als quals van a parar totes les defecacions del consumisme desbocat no deixen tampoc de transmetre una sensació de déjà vu tan justificable a nivell ideològic com un xic limitada a nivell escènic.

Cele comença el seu espectacle embolcallant-se d’unes projeccions i uns efectes lumínics vistosament prometedors. Però malgrat alguns moments aïllats de brillantor, ni la seva passarel·la de la misèria ni la visita a la congregació religiosa amb ànima de gospel que intenta sense massa èxit contagiar el seu entusiasme al pati de butaques, ni la dispersió rítmica del muntatge ni la seva ben irregular dramatúrgia afavoreixen el resultat final.

El territori pel qual transita aquest cop Cele no és ben bé una terra erma. Però tampoc, ni de lluny, aquest reptador territori en el qual l’aigua embotellada i les llàgrimes envasades a SPAfrica aconseguien situar-nos cara a cara, enfrontats a les pròpies paradoxes.


I certament, la comparativa inevitable no li ha estat en aquest cas gens favorable a una Cele que, servint-se en algun cas de resolucions similars, mantenint el mateix tipus d’irònica denuncia embolcallada de trets del ja esmentat cruel humor i lliurant-se també per moments als sempre engrescadors interludis musicals, exhibeix aquí una molt més limitada creativitat.

Ramon Oliver, Recomana, 13 juliol 2026
L’evidència palmària que ja no és prou


Cant de missa evangèlica (que la reivindica Ivan Morales a El día del Watusi) per fer una homilia a favor del reciclatge. Versió crua i molt cínica de l’envàs on vas que cantaven The Mamzelles. Ntando Cele, a Wasted land dibuixa un quadre tan senzill i efectista com eficaç. Sí, ressona a cantarella impotent de col·lectiu progre que somia amb la pau mundial i la justícia universal. I potser la referència de T S Elliot és més aviat sobrera, oportunista. Però, si més no en el segon passi, la proposta performàtica diverteix i obliga a repensar l’actitud de cada individu respecte la cura amb la Natura.


¿Una dona negra pot recriminar a una platea, majoritàriament blanca i privilegiada? Sí, és bo que ho faci i que exposi amb cruesa i humor ben negre les contradiccions del capitalisme i l’aparent progrés mundial. En realitat, accedir al reciclatge i a l’ús del plàstic reciclable pot ser un somnífer de la consciència. La voracitat consumista ha sabut camuflar-se amb campanyes de blanquejament, que ningú revisa. Cele fa una passa més al Wasteland preciosista de Manolo Alcántara i Lluís Danés.


Cada cop és més evident que les accions del canvi climàtic són més catastròfiques, però no sembla que s’incrementin les mesures per pal·liar-les, mentre quasi ningú discuteix despeses en dificultar la migració o l’escalada militar. Ja no és prou. I sí, Wasted land té moments de veritable escarni i un cert gust per fer metàfores de nens morts, com la roba que simulen cossos dels quals moren sense conèixer el progrés: als abocadors, treballen per 30 cèntims al dia. No és gaire, però ja és alguna cosa.

Cele, que aplaudeix la família Grifols per adoptar un nen africanet que batejaran amb el nom d’Oriol (mai les solucions són simples) insinua que els canvis per a apropar-nos a la igualtat de drets potser es produeixen, però, com aquells 30 cèntims, ja no són suficients.

Quina capacitat tenen d’empatitzar amb el recurs de fer una adopció internacional, ben diferent de La verdadera historia de Ricardo III en què es mouen per escena preguntant per quina llengua parla i que quan li diuen català i castellà no té el reflex d’estampar-li, com a mínim, un mot en català, per picar l’ullet. Doncs Cele (que també va agradar a Spafrica), des de la denúncia més directa, remou molt millor que no pas el malvat Ricard III a càrrec dels actors de Buenos Aires.

Jordi Bordes, Recomana, 13 juliol 2026
‘Buy less shit!’


La escenografía lo dice todo. Montañas de ropa ilustran el voraz consumismo, el fast fashion del primer mundo —catapultado por el shopping online— que visto desde África acaba en avalancha de residuos. La cosa pinta fatal, y daría para una buena obra de teatro, con cada vez más adictas y adictos al comercio electrónico que caen en las redes de la compra impulsiva. Solo hay que mover un dedo desde el sofá o la cama.

La creadora y directora surafricana Ntando Cele, residente en Suiza, se ha propuesto remover conciencias por los efectos de ese hiperconsumismo sirviéndose del texto, la performance, el vídeo y el góspel. Los cantos religiosos con los que creció durante el apartheid de su país se tornan ahora en un buy less shit! (compra menos mierda) destinado a los ricos del Norte. A esa Europa neocolonialista y opresora que remienda los agujeros del remordimiento reciclando inmundas toneladas de ropa que acaban, inservibles, transformándose en residuos en el Sur.


El montaje empieza con poderosas imágenes de una Tierra desértica y postapocalíptica, con Cele andando cansinamente por esos paisajes devastados cargada con un pesado fardo sobre su cabeza. Buen inicio para una propuesta que luego se torna excesivamente previsible y repetitiva. La creadora podría haber estirado más el hilo y no llega a conectar tanto como en la ocurrente SPAfrica, codirigida con Julian Hetzel, que ha presentado también en el Grec (en el Centre de les Arts Lliures de la Fundació Joan Brossa). Jugaba con la brillante idea de embotellar lágrimas en países africanos para vender en Occidente.


En Wasted land, destacan las cuatro excelentes voces en escena       —Cole, Brandy Butler, Françoise Gautier y Angela Kerrison— que convierten sus cánticos en un grito ecologista. La pieza, sazonada de sarcasmo (como cuando habla de las adopciones, otro blanqueo de conciencias), conecta la crisis climática con la opresión colonialista. Europa explota los recursos del Sur y se aprovecha de la mano de fabricación barata, y les devuelve desechos textiles, cual vertedero. Es el colonialismo de los residuos.


La artista toma el título y se inspira en el influyente poema The wasted land (La tierra baldía) de T. S. Eliot, escrito en 1922 en la devastada y traumatizada Europa que, tras la primera guerra mundial, empieza su rápida industrialización. Símbolo de una época de desintegración, el poema conecta con estos días en su crítica de la decadencia moral, el vacío espiritual, la desilusión, la alienación del individuo…

Cele recoge el testigo y arma una propuesta, fragmentada como la obra de Eliot, con algunas imágenes de vertederos tan impactantes como conocidas. Un mensaje necesario que, lástima, calaría más hondo con una dramaturgia más potente y sorpresiva.

Imma Fernández, Recomana, 14 juliol 2026

